 Incidente të dhunshme në Jeruzalem
Policia izraelite tha të dielën se ka kufizuar kalimin në pjesën e vjetër të qytetit të Jeruzalemit pas rritjes së dhunës.
Në incidentin e fundit, policia izraelite tha se një burrë palestinez u qëllua dhe u vra të shtunën në pjesën e vjetër të Jeruzalemit pasi ai vrau me thikë dy izraelitë. Në këtë sulm u plagosën një grua dhe një foshnje. Gjatë natës, izraelitët u përleshën me palestinezët e mbledhur pranë shtëpisë së palestinezit të vrarë. thotë Mohammed Hreni, pronar i shtëpisë së sulmuar nga një grup hebrejsh. Disa njerëz u dërguan në spital për trajtim. Sulmi i sotëm erdhi dy ditë pasi një çift izraelit dhe katër fëmijët e tyre u vranë në Bregun Perëndimor. Miki Rozenfeld, zëdhënës i policisë izraelite: Qindra izraelitë u mblodhën sot në Jeruzalem, për të protestuar kundër rritjes së dhunës. Baruch Marzel - aktivist i krahut të djathtë Dhuna vjen pas tensioneve në rritje mes izraelitëve dhe palestinezëve mbi zonën rreth xhamisë Al-Aqsa, e cila ka një rëndësi të veçantë për hebrenjtë dhe myslimanët. Kohët e fundit, protestuesit palestinezë u përleshën me policinë izraelite në xhaminë Al-Aqsa, duke nxitur përhapjen e dhunës edhe në lagjet arabe të Jeruzalemit Lindor dhe në Bregun Perëndimor. Bisedimet e paqes mes izraelitëve dhe palestinezëve dështuan në vitin 2014.